Gandia collirà aquest cap de setmana el torneig de bàdminton Junior internacional U19
25 maig 2022

## Gandia collirà aquest cap de setmana el torneig de bàdminton Junior internacional U1925 maig 2022Última actualització: 25 maig 2022

![](../gestion/img/cf7806f8462d0f023fe080dd9779701f451e3860ce0446d3b3389637112ebf6e.jpg)  
  

Aquest cap de setmana se celebrarà al pavelló municipal del poliesportiu de Gandia el torneig de bàdminton "Spanish Junior International U19 Gandia", una competició que s'engloba en les proves del circuit de la Federació Europea de Bàdminton (EBU) i la Federació Mundial de Bàdminton (BWF), ja que està catalogada com un Junior International Series i és puntuable per al rànquing europeu i mundial de la categoria.

En aquesta prova participaran els millors jugadors nacionals de bàdminton Junior d'arreu tota Europa (Espanya, Portugal, Noruega, Àustria, Eslovènia, Bèlgica...) i delegacions d'arreu tot el món com, per exemple, Perú i Índia. Hi haurà dues modalitats: individual (masculí i femení) i per parelles (femení, masculí i mixte). A banda dels més de 100 jugadors i jugadores, aquests estaran acompanyats per tècnics i familiars que s'instal·laran a la ciutat.

L'organització de l'esdeveniment és de la Federació de Bàdminton de la Comunitat Valenciana i la Federació Espanyola de Bàdminton, junt amb el Club de Bàdminton Atlético Valencia. "Estem molt contents que les dues federacions hagen portat aquest esdeveniment d'àmbit internacional i amb molta repercussió a Gandia", ha destacat **Lydia Morant**, regidora d'Esport de Gandia.

Per altra banda, **Ferran Feliu**, president de la Federació de Bàdminton de la Comunitat Valenciana, ha explicat que tot i no comptar amb instal·lacions específiques per a la pràctica de l'esport a Gandia, "un torneig internacional ens pareixia una forma molt encertada de presentar el bàdminton a la ciutat".

La competició, que comptarà amb 3 pistes al pavelló municipal, es podrà seguir per streaming a través del canal de YouTube oficial de Bàdminton Comunitat Valenciana: [https://www.youtube.com/channel/UCIzc5JswMFg\_EYP696C9fAA](https://www.youtube.com/channel/UCIzc5JswMFg_EYP696C9fAA)  
  
**Horari**  
\- Pavelló Municipal de Gandia divendres 27 de maig a les 9:30 h: 1/64 de final de la modalitat per parelles i 1/32 de final individuals.

\- Pavelló Municipal de Gandia dissabte 28 de maig a les 10:00 h: 1/32 de final per parelles, tots els 1/16 de final i quarts de final.  
\- Pavelló Municipal de Gandia diumenge 29 de maig a les 9:00 h: semifinals i finals.

[Twittear](https://twitter.com/share)